ການທຸຈະລິດ ຂອງພະນັກງານລັດ ເຮັດໃຫ້ ເກີດການເສຍຫາຍ ດ້ານງົບປະມານ ຢ່າງຫຼວງຫຼາຍ
ການກວດກາໂຄງການລົງທຶນຂອງລັດຖະບານຈຳນວນ 209 ໂຄງການ ພົບວ່າ ມີການຈັດຕັ້ງປະຕິບັດບໍ່ຖືກຕ້ອງ ຕາມລະບຽບກົດໝາຍ
ສະມາຊິກສະພາແຫ່ງຊາດລາວ ຢືນຢັນວ່າ ການອະນຸມັດໂຄງການລົງທຶນຂອງລັດຖະ ບານລາວ ທີ່ບໍ່ໂປ່ງໃສ ໂດຍການທຸຈະລິດຂອງພະນັກງານລັດ ໄດ້ເຮັດໃຫ້ເກີດການ ເສຍຫາຍດ້ານງົບປະມານຢ່າງຫຼວງຫຼາຍ ທ່ານຄຳໄຕ ແກ້ວດວງດີ ສະມາຊິກສະພາແຫ່ງຊາດ ຈາກແຂວງຈຳປາສັກ ໄດ້ໃຫ້ການ ຢືນຢັນໃນໂອກາດກອງປະຊຸມສະໄໝສາມັນ ຄັ້ງທີ 7 ຂອງສະພາແຫ່ງຊາດລາວ ທີ່ດຳ ເນີນກອງປະຊຸມໃນລະຫວ່າງ ວັນທີ 5-25 ມິຖຸນາ 2019 ວ່າ ການຈັດຕັ້ງປະຕິບັດຕາມ ກົດໝາຍສ່ວຍສາອາກອນ ທີ່ດ້ອຍປະສິດທິພາບ ຖືເປັນສາເຫດສຳຄັນ ທີ່ເຮັດໃຫ້ການ ຈັດເກັບລາຍຮັບເຂົ້າງົບປະມານ ໄດ້ຕ່ຳກວ່າເປົ້າໝາຍທີ່ວາງໄວ້ ໃນຂະນະດຽວກັນ ການອະນຸມັດໂຄງການລົງທຶນຂອງລັດຖະບານ ທີ່ບໍ່ໂປ່ງໃສ ໂດຍການທຸຈະລິດຂອງ ພະນັກງານລັດ ຄືສາເຫດສຳຄັນ ທີ່ເຮັດໃຫ້ລັດຖະບານລາວ ຕ້ອງສູນເສຍງົບປະມານ ໄປຢ່າງຫຼວງຫຼາຍ ໂດຍບໍ່ເກີດຜົນປະໂຫຍດຕໍ່ສ່ວນລວມ ທັງຍັງຈະເກີດການເສຍຫາຍ ເພີ້ມຫຼາຍຂຶ້ນອີກ ຖ້າຫາກບໍ່ມີການກຳນົດມາດຕະການຈັດຕັ້ງປະຕິບັດທີ່ຫັດກຸມ ດັ່ງທີ່ ທ່ານຄຳໄຕ ໄດ້ຍົກຕົວຢ່າງໂຄງການໃນແຂວງຈຳປາສັກວ່າ: ທາງດ້ານ ທ່ານບຸນທອງ ຈິດມະນີ ປະທານຄະນະກຳມະການລະດັບຊາດ ເພື່ອຕ້ານ ການສໍ້ລາດບັງຫຼວງ ຖະແຫລງວ່າ ການກວດກາໂຄງການລົງທຶນຂອງລັດຖະບານ ຈຳນວນ 209 ໂຄງການ ພົບວ່າ ມີການຈັດຕັ້ງປະຕິບັດບໍ່ຖືກຕ້ອງ ຕາມລະບຽບກົດ ໝາຍ ວ່າ ການຈັດຊື້-ຈັດຈ້າງ ໂດຍແບ່ງເປັນ 103 ໂຄງການ ທີ່ບໍ່ໄດ້ຈັດການປະມູນ ແລະ 106 ໂຄງການ ທີ່ຈັດການປະມູນຢ່າງບໍ່ຖືກຕ້ອງຕາມກົດໝາຍ ເຮັດໃຫ້ລັດເສຍ ຫາຍຫຼາຍກວ່າ 5,331 ຕື້ກີບ ສ່ວນການຍົກເວັ້ນອາກອນນຳເຂົ້ານ້ຳມັນໃຫ້ກັບບໍລິສັດ ຕ່າງຊາດ ທີ່ລົງທຶນໃນລາວ ກໍເຮັດໃຫ້ລັດຖະບານສູນເສຍດ້ານລາຍຮັບໄປກວ່າ 2,407 ຕື້ກີບ ທັງຍັງເຮັດໃຫ້ມີໜີ້ເສຍ (NPL) ໃນລະບົບທະນາຄານເພີ່ມຂຶ້ນເປັນ 3 25 ເປີເຊັນ ຂອງເງິນກູ້ທັງໝົດໃນປີ 2017-2018 ອີກດ້ວຍ ສ່ວນທ່ານທອງລຸນ ສີສຸລິດ ນາຍົກລັດຖະມົນຕີ ໄດ້ຢືນຢັນຕໍ່ກອງປະຊຸມສະໄໝສາມັນ ຄັ້ງທີ 7 ຂອງສະພາແຫ່ງຊາດລາວ ໃນວັນທີ 10 ມິຖຸນາ 2019 ວ່າອົງການກວດກາລັດ ຖະບານ ໄດ້ກວດພົບການທຸຈະລິດ ໃນໂຄງການພັດທະນາຕ່າງໆ ຂອງລັດຖະບານ ທີ່ ເປັນການຮ່ວມມື ລະຫວ່າງພະນັກງານລັດ ກັບນັກທຸລະກິດ ຈຳນວນ 1,285 ຄົນ ທີ່ເຮັດ ໃຫ້ລັດຖະບານເສຍຫາຍໄປຫຼາຍກວ່າ 999 ຕື້ກີບໃນປີ 2018 ທີ່ຜ່ານມາ ໂດຍໃນຈຳນວນຜູ້ກະທົການທຸຈະລິດດັ່ງກ່າວ ແບ່ງເປັນພະນັກງານລັດ 970 ຄົນ ກັບ ນັກທຸລະກິດ 315 ຄົນ ທີ່ຮ່ວມມືກັນທຸຈະລິດໃນໂຄງການພັດທະນາຕ່າງໆ ຂອງລັດຖະ ບານລາວ ຈຳນວນ 105 ໂຄງການ ຊຶ່ງກໍມີທັງການໃຊ້ອຳນາດໜ້າທີ່ ເພື່ອສະແຫວງຫາ ຜົນປະໂຫຍດ ການຮັບສິນບົນ ການຍັກຍອກ ແລະສໍ້ໂກງເອົາຊັບສິນຂອງລັດ ການ ປອມແປງເອກກະສານສຳຄັນຂອງລັດ ການປອມແປງມາດຕະຖານກໍ່ສ້າງ ແລະ ເທັກນິກຕ່າງໆ ຊຶ່ງສ່ວນໃຫຍ່ ເປັນໂຄງການພັດທະນາທີ່ລັດຖະບານລາວ ກູ້ຢືມເງິນ ແລະໄດ້ຮັບການຊ່ອຍເຫຼືອລ້າ ຈາກຕ່າງປະເທດເປັນດ້ານຫລັກນັ້ນ ຍັງເຮັດໃຫ້ລັດ ຖະບານລາວ ຖືກນານາຊາດກົດດັນ ເພື່ອໃຫ້ແກ້ໄຂບັນຫາທີ່ເກີດຂຶ້ນດັ່ງກ່າວ ຢ່າງ ຮີບດ່ວນອີກດ້ວຍ ສ່ວນອົງການເພືື່ອຄວາມໂປ່ງໃສສາກົນ ຫຼື Transparency International ລາຍງານ ວ່າ ລັດຖະບານລາວ ມີຄວາມໂປ່ງໃສໃນການບໍລິຫານງານ ທີ່ລະດັບ 29 ຄະແນນຈາກ 100 ຄະແນນເຕັມໃນປີ 2018 ຜ່ານມາ ຊຶ່ງໝາຍຄວາມວ່າ ມີນັກທຸລະກິດຊາວຕ່າງ ຊາດທີ່ລົງທຶນໃນລາວພຽງ 29 ຄົນໃນ 100 ຄົນ ທີ່ເຫັນວ່າ ການບໍລິຫານງານ ໃນວົງ ການລັດຖະບານລາວ ໄດ້ດຳເນີນໄປຢ່າງໂປ່ງໃສ ຫຼືບໍ່ມີການທຸຈະລິດນັ້ນເອງ